Vandflyveren sejler i sommerferien ud fra Dokk1 på rundtur over Aarhus. Det sker, mens Nordic Seaplanes erhvervskunder er fløjet på stranden.

Annonce

I weekenden og resten af sommeren får århusianerne og turisterne i byen et helt nyt tilbud om at se byen fra oven, når den nye vandflyver fra selskabet Nordic Seplanes byder på rundflyvninger med udgangspunkt fra Dokk1 i hjertet af Aarhus og havnen.

»Havnen og kommunen har været behjælpelige, for de kunne godt se problemet i at udbyde rundflyvninger fra Østhavnen, for der er langt derud. Vi flytter en backup-flydebro derind her i weekenden,« siger vandflyver-direktør Lasse Rungholm til Jyllands-Posten.

I sommerperioden drosler selskabet ned for erhvervsflyvningerne fra Aarhus til København. Derfor er der blevet plads til rundflyvningerne fra Dokk1-molen, hvor der dagligt bliver tre rundflyvninger. Prisen bliver 975 kroner, og passagerne skal sætte en time af til flyvningen, der tæller 15-20 minutter i luften.